ڈوئچے ویلے

ڈوئچے ویلے Deutsche Welle نعرہ: یورپ دے عین مرکز وچوں نوع: جرمنی دا بین الاقوامی نشریاتی ادارہ آغاز: 3مئی1953ء خدمات دی نوعیت: ٹی وی، ریڈیو تے انٹر نیٹ نشریاتی بولیاں: 30 ویب سائٹ: /http://www.dw.de/urdu ڈوئچے ویلے جرمنی دا بین الاقوامی خبراں تے معلومات نشر کرن دا ادارا اے۔ اے ریڈیو، ٹی وی، انٹرنیٹ تے سیٹلائیٹ ریڈیو تے نشر کردا اے۔ ایدا ریڈیو 30 بولیاں چ نشر کیتا جاندا اے۔ اس ادارے دا قیام 3مئی 1953ء نو پہلے شارٹ ویو براڈ کاسٹ دے طور تے جرمنی دے شہر کولون وچ عمل وچ آیا۔ اس ادارے دے صدر دفتر جرمنی دے شہر برلن تے بون وچ واقع نیں۔ 1953ء وچ اے ادارہ صرف جرمن زبان وچ اپنی نشریات پیش کردا سی۔ نشر کیتی جانن والی بولیاں 1953ء : جرمن 1954ء : انگریزی،فرانسیسی،اسپانوی تے پرتگالی 1962ء : فارسی، ترکی، روسی، پولش، چیک، سلاواکی، ہنگری، سربیائی تے کروشین 1963ء : سواہیلی، ہوسا، انڈونیشیائی، بلغاری، رومانیائی تے سلو ینی 1964ء : اردو، یونانی، اطالوی تے ہندی 1970ء : پشتو تے دری 1992ء : البانوی تے مقدونيائی تے 2000ء : يوکرينی زبان دی نشریات دا آغاز ہویا۔ وقت گزرن نال کئی زباناں دی ریڈیائی نشریات نو مختلف وجوہات دی بناء تے بند کر دتا گیا۔ مثلا ً 1998ء وچ ڈینش، نارویجن، ڈچ تے اطالوی ریڈیو دی خدمات نو بند کیتا گیا۔ اسی طراں 1999ء جاپانی، سلاواکی، سلو ینی، ہسپانوی، چیک تے ہنگری زبان دی ریڈیائی خدمات دا آخری سال سی.